George Washington Cable
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur på 1800-tallet
George Washington Cable var en amerikansk forfatter. Han kjempet på sørstatenes side i den amerikanske borgerkrigen, og ble deretter forretningsmann og journalist.
Hans første novellesamling, Old Creole Days (1879), og romanen The Grandissimes (1880) er hans beste skjønnlitterære arbeider og gir levende skildringer av livet i det gamle New Orleans. I sin behandling av forholdet mellom rasene i sør er han en forløper for forfattere som William Faulkner og Robert Penn Warren.Cable var en av de få sørstatsmenn som tidlig tok til orde for fulle borgerlige rettigheter for de tidligere slavene i bøker som The Silent South (1885) og The Negro Question (1888). Les mer i Store norske leksikon USAs litteratur